Նոր պեղումները պարզապես գերազանցեցին սպասելիքները. հայտնաբերվել են Աստղիկ դիցուհու` հնգաթեւ աստղ հիշեցնող քարե արձանիկը, ձիու քանդակ (ինչը ցույց է տալիս, որ հազարամյակներ առաջ արդեն ձին պաշտամունքային էակ է եղել հայերիս համար), անթիվ խեցեղեն եւ աշխատանքի գործիքներ: Շենգավիթը դեռ նոր է բացում իր գաղտնիքները: 6 հա տարածք ունեցող հուշարձանից դեռ շատ քիչն է պեղված: Առհասարակ` հնագետները հուշարձանների 50%-ը պեղելու տարբերակին են կողմ, ինչը թույլ չի տա բացել եւ փչացնել` չկարողանալով ուսումնասիրել. մի սերնդի գործ չէ, նոր սերունդներին եւս վիթխարի գործ է սպասում: